ΚΑΝΟΝΙΣΜΟΣ (ΕΚ) αριθ. 1500/98 ΤΗΣ ΕΠΙΤΡΟΠΗΣ της 14ης Ιουλίου 1998 για τον καθορισμό των προβλεπόμενων περιφερειακών ποσών αναφοράς και της αξίας των προκαταβολών που πρέπει να καταβληθούν στους παραγωγούς σπόρων σόγιας, κραμβόσπορων, γογγυλόσπορων και ηλιανθόσπορων για την περίοδο εμπορίας 1998/99

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος υποστήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 2309/970 (2), και ιδίως το άρθρο 12,

Εκτιμώντας:

ότι στο άρθρο 5 παράγραφος 1 στοιχείο γ) του κανονισμού (ΕΟΚ) αριθ. 1765/92, διευκρινίζεται ότι η Επιτροπή καθορίζει ένα προβλεπόμενο περιφερειακό ποσό αναφοράς για κάθε περιφέρεια που αναφέρεται στο πρόγραμμα περιφερειοποίησης ενός κράτους μέλους με βάση τη σύγκριση μεταξύ της απόδοσης σε σιτηρά ή ελαιούχους σπόρους αυτής της περιφέρειας και της μέσης απόδοσης της Κοινότητας σε σιτηρά ή ελαιούχους σπόρους 7

ότι το άρθρο 11 παράγραφος 2 του κανονισμού (ΕΟΚ) αριθ. 1765/92 ορίζει ότι οι παραγωγοί που υποβάλουν αίτηση για την καταβολή αντισταθμιστικής πληρωμής για τους ελαιούχους σπόρους δικαιούνται να λάβουν προκαταβολή η οποία δεν υπερβαίνει το 50 % του προβλεπόμενου περιφερειακού ποσού αναφοράς 7 ότι ωστόσο, οι εκτιμήσεις των εκτάσεων που έχουν σπαρθεί με ελαιούχους σπόρους για την εσοδεία 1998 και οι τιμές που αναμένονται για την περίοδο 1998/99, δείχνουν ότι, λαμβανομένης υπόψη της ενδεχόμενης αναβολής της επιβολής της κύρωσης που εφαρμόστηκε το 1997/98, υπάρχει κίνδυνος το επίπεδο της προκαταβολής που καθορίζεται σε 50 % του περιφερειακού ποσού αναφοράς, να υπερβαίνει το τελικό ποσό αναφοράς 7 ότι άρα, πρέπει να μειωθούν τα προβλεπόμενα ποσά της κύρωσης που εφαρμόζεται το 1997/98 και να καθοριστεί το επίπεδο της προκαταβολής σε 50 % των εν λόγω περιφερειακών ποσών αναφοράς που έχουν προσαρμοστεί κατ' αυτό τον τρόπο 7

ότι η επιτροπή διαχείρισης σιτηρών, λιπαρών ουσιών και ξηρών ζωοτροφών δεν διετύπωσε γνώμη εντός της προθεσμίας που καθορίστηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο παράρτημα Ι περιλαμβάνεται συνοπτική εξήγηση του υπολογισμού τον προβλεπόμενου περιφερειακού ποσού αναφοράς που αναφέρεται στο άρθρο 5 παράγραφος 3 του κανονισμού (ΕΟΚ) αριθ. 1765/92.

2. Τα προβλεπόμενα περιφερειακά ποσά αναφοράς για την περίοδο εμπορίας 1998/99 είναι αυτά που αναφέρονται στο παράρτημα ΙΙ.

Άρθρο 2

Το ποσό των προκαταβολών που καταβάλλονται στους παραγωγούς ελαιούχων σπόρων σύμφωνα με τους όρους του άρθρου 11 παράγραφος 2 του κανονισμού (ΕΟΚ) αριθ. 1765/92, για την περίοδο εμπορίας 1998/99 είναι ίσο προς το 50 % του σχετικού προβλεπόμενου ποσού αναφοράς που αναφέρεται στο παράρτημα ΙΙ.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 181 της 1. 7. 1992, σ. 12.

(2) ΕΕ L 321 της 22. 11. 1997, σ. 3.

ΠΑΡΑΡΤΗΜΑ I

Συνοπτική εξήγηση του υπολογισμού των προβλεπόμενων περιφερειακών ποσών αναφοράς για τους παραγωγούς ελαιούχων σπόρων για την περίοδο εμπορίας 1998/99

Τα προβλεπόμενα περιφερειακά ποσά αναφοράς υπολογίστηκαν σύμφωνα με τις διατάξεις του άρθρου 5 παράγραφος 1 στοιχείο γ) του κανονισμού (ΕΟΚ) αριθ. 1765/92.

Κατά τον υπολογισμό των ποσών αυτών, η Επιτροπή έλαβε υπόψη τις πληροφορίες που της παρασχέθηκαν από τα κράτη μέλη, σύμφωνα με το άρθρο 3 παράγραφος 2 του εν λόγω κανονισμού, καθώς και την επιλογή των κρατών μελών του κατά πόσον η σύγκριση των αποδόσεων βασίζεται στα σιτηρά ή στους ελαιούχους σπόρους σύμφωνα με τις διατάξεις του άρθρου 5 παράγραφος 1 στοιχείο γ).

Τα προβλεπόμενα περιφερειακά ποσά αναφοράς για την περίοδο εμπορίας 1998/99 παρατίθενται στο παράρτημα ΙΙ.

ΠΑΡΑΡΤΗΜΑ II

>ΘΕΣΗ ΠΗΝΑΚΑ>